**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА
НАЦИОНАЛНАТА ЗДРАВНООСИГУРИТЕЛНА КАСА ЗА 2022 г.,
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-32 ОТ 21.03.2022 Г. И ДОПЪЛНЕНИ С РЕШЕНИЯ № РД-НС-04-44/14.04.2022 г., № РД-НС-04-89/30.08.2022 г. И № РД-НС-04-134/16.12.2022 г.**

**§ 1**.  В преходните и заключителните разпоредби се добавя нов параграф:

„§ 8. (1) До влизането в сила на Закона за бюджета на НЗОК за 2023 г., изпълнителите на БМП извършват и отчитат за закупуване дейностите, медицинските изделия и лекарствените продукти по сключените с РЗОК договори, по реда на тези Правила.

(2) За месеци на дейност януари и февруари 2023 г., Надзорният съвет на НЗОК утвърждава на изпълнителите на БМП индикативни стойности за дейностите по чл.5, ал. 1, т. 1 и месечни стойности за дейностите по чл.5, ал. 1, т. 2, равни на утвърдените стойности за дейност м. декември 2022 г. от Надзорен съвет на НЗОК с Решение № РД-НС-04-134 от 16.12.2022 г.

 (3) За медицински изделия, прилагани в болничната медицинска помощ, и за лекарствени продукти за лечение в условията на болнична медицинска помощ, които НЗОК заплаща извън стойността на оказваните медицински услуги, приложени през месеци на дейност януари и февруари 2023 г., Надзорният съвет на НЗОК утвърждава на изпълнителите на БМП индикативни стойности, равни на утвърдените с Решение № РД-НС-04-134 от 16.12.2022 г. стойности за дейност месец декември 2022 г.

**ПРЕХОДНА И ЗАКЛЮЧИТЕЛНА РАЗПОРЕДБА**

**§ 2.** Настоящите правила допълват Правилата, приети с решение на Надзорния съвет № РД-НС-04-32 от 21.03.2022 г., допълнени с решения на Надзорния съвет № РД-НС-04-44/14.04.2022 г., РД-НС-04-89/30.08.2022 г. и РД-НС-04-134/16.12.2022 г.